﻿ SACRAMENTELE 9 EUHARISTIA 1 Prin Euharistie Isus rămâne în mijlocul nostru I Euharistia este Marele Sacrament În Evanghelia Sf Matei, capitolul 22, versetele 2-10, Isus ne vorbeşte despre banchetul pe care îl vom celebra în Împărăţia Tatălui ceresc, cu Fiul său şi Fratele nostru, Isus Cristos Vom fi extrem de veseli în a da glorie lui Dumnezeu şi în a-i mulţumi pentru Mântuitorul nostru Dar pentru a ajunge acolo, trebuie să participăm la un alt banchet la care suntem invitaţi deja în această viaţă: acela al Euharistiei El e o garanţie şi o anticipare a banchetului ceresc EX Dă-mi voie să-ţi pun o întrebare: ai putea să trăieşti fără hrană, fără apă şi fără mâncare? Deja am ghicit răspunsul pe care ai de gând să mi-l dai: Nu, fără hrană n-aş putea trăi La fel nu vei putea să păstrezi viaţa supranaturală şi să ajungi la mântuire fără această hrană; fără acest aliment care este Sf Împărtăşanie EX Dacă vrem să săpăm un şanţ, să facem o muncă grea, nu ne putem hrăni cu câţiva biscuiţi şi un compot, dar avem nevoie de hrană consistentă, de carne, pâine… Dacă facem o excursie pe Ceahlău, ne aprovizionăm bine pentru ca pe parcurs să ne întărim forţele La fel, pentru Marea călătorie, pentru mare aventură, cu suspans şi neprevăzut spre veşnicie, Isus ne dă un aliment supranatural: Euharistia Este un aliment foarte consistent, un aliment bogat în forţă Această forţă pe care o primim în Sf Euharistie, este tocmai Isus, care ni se dă ca hrană pentru sufletul nostru: „Trupul meu este cu adevărat mâncare şi sângele meu este cu adevărat băutură” (in 6,58) Dragii mei, în celelalte sacramente Isus lucrează numai pentru câteva momente ca să ne dea harul său În schimb, în Euharistie El devine prezent şi rămâne cu trupul, sângele, sufletul şi divinitatea sa, adică total În celelalte sacramente primim harul, în Euharistie îl primim pe Acela care ne dă harul, pe Isus În sfârşit, Euharistia este sacramentul care se păstrează, este Dumnezeu cu noi şi care se adoră: marele mister al credinţei, cum spunem la sfânta Liturghie II Definiţia Ce este Sf Euharistie? Sf Euharistie este un sacrament, care cuprinde adevăratul trup şi sânge a lui Isus Cristos, sub chipul pâini şi al vinului, pentru hrana sufletului nostru 1 Isus a orânduit sacramentul Euharistiei La Cafarnaum, în faţa unei mari mulţimi, Isus a spus: „Eu sunt pâinea vie coborâtă din cer; dacă unul mănâncă din această pâine, va trăi în veci; trupul meu este o hrană adevărată şi sângele meu este o băutură adevărată” (In 6,51-55) Aceste cuvinte au impresionat foarte mult încât mulţimea s-a scandalizat şi aceasta înseamnă că cuvintele au fost luate în semnificaţia lor adevărată Chiar şi apostolii stăteau în îndoială Darul lui Isus li s-a părut foarte mare, chiar imposibil Totuşi Isus ne-a făcut acest dar La ultima cină din Joia Sfântă, a luat o pâine nedospită şi înălţând ochii spre cer, a mulţumit Tatălui, a frânt-o şi a dat-o apostolilor ca s-o mănânce zicând: „Luaţi şi mâncaţi: acesta este Trupul meu” apoi a luat potirul cu vin şi mulţumind Tatălui l-a dat apostolilor zicând: „Beţi din acesta toţi, acesta este sângele meu care se varsă pentru voi şi pentru mulţi întru iertarea păcatelor” Şi apoi adaugă: „Faceţi aceasta în amintirea mea” Şi apostolii s-au hrănit cu acel Trup şi au băut din acel Sânge Astfel a instituit Isus Sf Euharistie Astfel a fost celebrată chiar de însuşi Isus prima Sf Liturghie şi a fost distribuit pentru prima dată Sf Împărtăşanie 2 Materia, forma şi oficiantul Din relatarea făcută, apare clar care sunt elementele constitutive ale acestui sacrament a Materia: este pâinea nedospită din grâu şi vinul de struguri Semnificaţia apare din necesitatea pe care omul o are de a mânca pâine vieţii aşa cum e necesar să se hrănească cu pâine pentru viaţa naturală Acelaşi lucru îl putem spune şi despre vin b Forma: cuvintele spuse de Isus: „Acesta este Trupul meu” şi „Acesta este sângele meu”, cuvinte clare care ne întăresc credinţa că Isus s-a făcut hrană pentru noi c Oficiantul: preotul care este părtaş al misiunii lui Isus, misiune încredinţată apostolilor când a spus: „Faceţi aceasta în amintirea mea” 3 Isus prezent în Sfânta Euharistie Când preotul, la Sfânta Liturghie, pronunţă asupra pâinii şi asupra vinului cuvintele consacrării, pâine şi vinul devin Trupul şi Sângele lui Isus: se săvârşeşte o minune foarte mare Are loc o schimbare de substanţă: ceea ce era pâine şi vin, acum e Trupul şi Sângele lui Cristos Pâinea consacrată este Cristos întreg, trupul, sângele, sufletul, şi divinitatea Acelaşi lucru îl putem spune despre vinul consacrat care devine tot Cristos întreg De aceea primind ostia consacrată, îl primim pe Cristos întreg Cu toate acestea pâinea şi vinul, după ce au fost consacrate apar cum erau mai înainte Rămân numai aparenţele: forma, culoarea, gustul, mirosul, însă substanţa pâinii şi a vinului s-a schimbat în trupul şi sângele, sufletul şi divinitatea lui Isus, după consacrare nu mai este nimic din pâinea şi vinul dinaintea consacrări 4 Ce rezultă de aici? Că Isus este prezent în Euharistie, nu cum eşti tu prezent aici în biserică, cu trupul, cu statura, cu forma ta, cu trăsăturile tale particulare, dar numai în mod substanţial Deci, pentru Isus euharisticul, nu e vorba de înălţime, greutate, formă corporală, cantitate, cum era vorba când era viu şi vizibil pe acest pământ De aceea: Isus este prezent în toate hostiile consacrate din lume, aşa cum substanţa pâinii este în toate pâinile din lume Isus este prezent în fiecare parte a hostiei, oricât de mică firimitură ar fi Şi rupând hostia nu se rupă trupul lui Cristos, aşa cum rupând pâinea nu se rupă substanţa pâinii dar numai forma exterioară Isus este prezent fie în pâine fie în vinul consacrat, cum am spus Isus nu mai poate să moară, deci sângele său nu mai poate să fie separat de trupul său; de aceea El este viu şi întreg, sub speciile pâinii şi a vinului; nu este vorba de o prezenţă numai în spirit, în figură sau în mod simbolic Hostia şi vinul consacrat sunt tocmai Isus viu şi adevărat cu trupul, sângele, sufletul şi divinitatea sa 5 Răspunsul tău: Răspunde la iubirea lui Isus care în Euharistie oferă Bisericii, de ademenea şi ţie, darul cel mai mare al iubirii sale Isus a voit să stea în mijlocul nostru până la sfârşitul lumii; nu ne-a lăsat orfani În Euharistie, Isus nu s-a făcut numai hrana noastră dar şi victimă pentru noi, victimă care, în unire cu Euharistia, putem s-o oferim Tatălui Trebuie aşadar să înţelegi această iubire extraordinară Trebuie să corespunzi cu toată inima Nu poţi rămâne indiferent în faţa acestui dar divin, în faţa acestei dăruiri totale Trebuie să arăţi iubirea ta lui Isus în fiecare zi Mergi la El El este acolo, în tabernacol, prezent Isus este un Dumnezeu care stă cu noi Atunci cum ai putea să treci prin faţa bisericii unde stă Isus fără să mergi să-i faci o vizită? Dacă ai înţeles iubirea lui, îţi va fi uşor să intri în biserică, să îngenunchezi la altar, să te gândeşti la El Dumnezeul cu noi, să-i adresezi câteva cuvinte cu credinţă şi iubire Dar fă-le pe toate bine! Nu imita pe unii creştini care, intrând în biserică se ocupă de alte devoţiuni fără a fi salutat mai întâi pe Isus, respectând regula atât de simplă de bună cuviinţă Însoţeşte-l pe Isus în procesiunile euharistice Amin SACRAMENTELE 10 EUHARISTIA 2 Isus în Euharistie se face hrană pentru noi EX Un cavaler din timpurile trecute, care avea o anumită pregătire religioasă, care-l făcea să-şi împlinească obligaţiile de a asista la liturghia de duminică, nu se apropia decât foarte rar de sfânta împărtăşanie În zadar, un sfânt călugăr, care îi era spiritual, îl îndemna să se împărtăşească mai des Deoarece era devotat sfintei Fecioare, Ea a voit să-l invite, apărându-i odată în vis Sfânta Fecioară avea aspectul unei Doamne foarte frumoasă şi binevoitoare să participe la banchetul pe care cavalerul îl oferise cu mult fast în cinstea Ei Dar, abia intrată în sala banchetului, Doamna a început să-şi manifeste admiraţia pentru obiectele din aur expuse, pentru tablourile, pentru covoarele frumoase; totul era o splendoare În linişte, dar cu ochii radioşi, arătă că-i place cum se comportă gazda Prezenţa comesenilor, curăţenia vaselor şi frumuseţea porţelanurilor scumpe Aceste onoruri se prelungeau, în timp ce, cu o oarecare jenă, cavalerul aştepta cu foarte mult respect ca oaspeţi să ia loc la masă Cavalerul, rămânând în picioare, a invitat pe comeseni să se aşeze şi a voit ca mâncărurile să fie aduse pe mese, lăudându-le aspectul şi mirosul foarte plăcut Dar Doamna, nu voia să se aşeze la masă Atunci, cavalerul i-a spus: - „Dar Doamnă, totul a fost pregătit pentru dumneavoastră…de ce nu binevoiţi să onoraţi masa mea şi să vă aşezaţi la masă?” Atunci Doamna i-a răspuns: * „Nu-i aşa că te simţi jignit că refuz să mănânc la masa ta din mâncărurile pe care le-ai pregătit Ei bine, atunci când tu vii la Sfânta Liturghie şi nu te împărtăşeşti, la fel mă simt şi eu şi Fiul meu Isus Cristos care a murit pe cruce pentru aţi oferi trupul său ca hrană ” A lua parte la sfânta liturghie şi a nu te împărtăşi cu trupul şi sângele lui Cristos, este ca şi cum te-ai duce la un banchet şi ai sta să admiri peisajul refuzând să te atingi de bucatele pregătite Am început cu acest exemplu ca introducere la tema de astăzi: în euharistie Isus este HRANĂ pentru noi, o hrană pe care trebuie să o consumăm… Isus s-a făcut hrana noastră A voit să se dea pe sine pentru ca noi să avem viaţă, avertizându-ne că pentru a o avea trebuie să mâncăm tocmai din El, din carnea Sa: „Dacă nu mâncaţi carnea Fiului Omului şi nu beţi sângele Lui, nu aveţi viaţă în voi” (In 6,53) Cuvintele lui Isus sunt o invitaţie urgentă, pe care Biserica o repetă, pentru ca să ne apropiem de masa euharistică şi să ne hrănim cu Pâinea Cerească În Sf Euharistie, Isus este Pâinea Vieţii, nu numai pentru a păstra şi a creşte în noi harul în acest pelerinaj al nostru pământesc, dar şi ca să putem ajunge la Viaţa Veşnică Această Pâine este o garanţie a învierii noastre viitoare şi a participării la gloria Cerului Împărtăşindu-ne, ne unim cu Isus în mod tainic şi prin mijlocirea lui, ne unim intim cu Tatăl Ceresc şi cu Duhul Sfânt şi astfel formăm o unitate mai puternică de viaţă cu toţi credincioşii care se hrănesc din aceiaşi Pâine 1 Roadele Sfintei Împărtăşanii Împărtăşindu-ne realizăm marea UNIRE cu Isus şi iată din această unire rezultă pentru suflet roade extraordinare: Dacă primeşti de la un domn o mie de lei, cu ei poate vei putea face ceva; dar dacă de la un binefăcător bogat primeşti ca dar un miliard de lei, vei avea mult mai multe avantaje şi vei putea face mult mai multe lucruri… Ei bine, în Împărtăşanie primeşti nu numai haruri foarte multe, dar îl primeşti pe însuşi Autorul harurilor, pe Isus, şi o bogăţie mai mare nici nu poate exista A spune că se primeşte un ocean de haruri, înseamnă a spune puţin, de aceia dorim să fim mai precişi: * În Sfânta Împărtăşanie se alimentează viaţa sufletului; * Prin Sfânta Împărtăşanie se repară slăbiciunile noastre; * Se obţine iertarea păcatelor mici şi iertarea pedepselor meritate pentru păcatele mari iertate prin sfânta spovadă; * Se primeşte o forţă nouă care ne va ajuta să nu cădem în păcate de moarte spre care suntem noi cel mai mult înclinaţi * Virtuţile: credinţa, speranţa şi dragostea, primesc un nou elan; * Creşte generozitatea în slujirea lui Dumnezeu şi a fraţilor noştri; * Creşte răbdarea în dificultăţi, * Curajul în mărturisirea credinţei găseşte o putere extraordinară Martirii erau capabili de atâta curaj încât îşi dădeau şi viaţa pentru Cristos De unde acest curaj? Tocmai de la Isus din Sfânta Împărtăşanie 2 Dispoziţiile pentru a ne împărtăşi EX Văzând un rege, un principe, o persoană deosebită, oare nu trebuie să observăm unele norme cu privire la îmbrăcăminte şi comportament? Chiar şi când te prezinţi la profesorul tău, în mod deosebit dacă ar trebui să susţii un examen, faci tot posibilul să te îmbraci cu haine curate şi să te comporţi cât mai frumos!… În mod normal, creştinul va fi mult mai atent atunci când se va prezenta la banchetul îngerilor, pentru a fi demn de acesta cât mai mult posibil şi pentru a obţine abundenţa harurilor Va trebui să aibă dispoziţiile cerute fie cu privire la suflet, fie cu privire la trup 3 Dispoziţiile cu privire la suflet: a Să fie în harul sfinţitor, neavând păcate de moarte; în caz contrar ar face un alt păcat mult mai grav, numit sacrilegiu Sf Paul spune: „Cine mănâncă Trupul şi bea Sângele Domnului în mod nedemn, păcătuieşte împotriva Trupului şi Sângelui Domnului…îşi mănâncă şi îşi bea propria osândă ” (1Cor 11,27-29) b Să creadă că Isus este prezent în sfânta împărtăşanie pe care o primeşte 4 Dispoziţii cu privire la trup: a Îmbrăcămintea şi fie adecvată şi comportamentul demn; a Să nu fi mâncat şi băut nimic de o oră; 5 Pregătirea şi mulţumirea S-a spus puţin mai înainte că pentru a primi vredniceşte marele sacrament, trebuie să credem că îl primim pe Isus Acela care a înţeles ceva din măreţia întâlniri cu Isus, va încerca să facă ceva mai mult: * Să asculte cu evlavie Sfânta Liturghie; * Va invoca pe Isus, Mielul lui Dumnezeu, pentru ca să aibă milă de el şi se va umili şi va spune: „Doamne nu sunt vrednic să intri sub acoperământul meu, dar spune numai un cuvânt şi se va tămădui sufletul meu!” * Îşi va întări dorinţa, credinţa şi iubirea da se uni cu Isus După împărtăşanie: * Se va întreţine în mod amical cu Isus, îi va mulţumi, îl va lăuda, îi va prezenta propuneri de viaţă sfântă, se va ruga pentru sine şi pentru cei pentru care este dator a se ruga şi pentru sufletele din purgator * Mai ales se va hotărî să fugă de orice păcat de moarte; * În sfârşit se va întoarce acasă la ocupaţiile de mai înainte, animat de o nouă fervoare 6 Obligaţia de a ne împărtăşi Nici n-ar trebui să existe porunca treia a Bisericii Răspunsul tău: Primeşte des Pâinea celor tari, pentru luptele spirituale de fiecare zi În jurul tău sunt atâtea pericole, ispite, seducţii, ocazii periculoase care întind curse Ei bine, Hostia curată, sfântă, imaculată va fi ajutorul şi forţa ta, cum era pentru martiri Dacă e posibil, primeşte deseori sfânta împărtăşanie, chiar în fiecare zi Sfântul Augustin spune: „Primeşte în fiecare zi, ceea ce îţi foloseşte în fiecare zi ” Sunt dificultăţi în a te împărtăşi des? Pentru cine vrea cu adevărat, toate obstacolele se vor împrăştia ca ceaţa la soare EX Aldo Marcozzi şi împărtăşea în fiecare zi şi mamei care într-o zi a voit să-l oprească, i-a zis: „Vrei să iei asupra ta responsabilitatea de a mă lipsi de o sfântă împărtăşanie?” Din această întâlnire zilnică cu Isus în sf împărtăşanie, el îşi alimenta forţele trupului şi sufletului EX Şi sânta Maria Goretti s-a lăsat ucisă mai degrabă decât să păcătuiască Ea a spus mamei sale: „Mamă, mâine voi merge să mă împărtăşesc” şi trăia din această dorinţă interioară 7 Fă rodnică această întâlnire Cine s-a hrănit cu Isus, trebuie să-l facă văzut în faptele sale: prin a vorbi, a lucra, a asculta, a apăra credinţa, a iubi pe alţii, a-i ajuta Şi aşa cum împărtăşania ne uneşte cu Isus, la fel, trebuie să ne unească şi cu fraţii… e logic ca plecând de la masa euharistică să se simtă nevoia de a merge la fraţii noştri şi de a le duce iubirea lui Cristos, prin cuvinte şi fapte! Amin SACRAMENTELE 11 EUHARISTIA 3 Roadele EX Un tânăr indian, sub presiunea încercărilor, a trebuit să se despartă de casa sa şi de logodnica sa În momentul despărţirii el o fixă pe ea în ochii ei înroşiţi de lacrimi, spunându-i: „Draga mea, nu mai plânge, în fiecare noapte senină, cu lună plină, să ieşi afară, să te uiţi la lună, să fixezi cu ochii tăi luna, la rândul meu, oriunde mă voi afla, şi eu voi face la fel, îmi voi fixa ochii la lună Acolo pe discul palid al lunii, razele privirilor noastre se vor întâlni, se vor amesteca, se vor uni şi măcar în felul acesta vom fi iarăşi împreună ” Am început cu acest exemplu, recunosc, o palidă imagine a unei alte uniri, a unirii dintre Isus şi noi din sf împărtăşanie, unul din roadele cele mai importante ale sf împărtăşanii EX Un grup de turişti se prezintă la un spital de boli infecţioase condus de călugăriţe, ca să-l viziteze Superioara îi conduse prin diferite saloane cu bolnavi, care răspândeau un miros insuportabil Vizitatorii trecură repede prin saloane, iar la urmă, unul dintre ei o întreabă pe superioară: * „De când slujiţi în acest mediu insuportabil? * De 40 de ani * Eu n-aş fi fost în stare să stau nici patru ore, dar vă rog, spuneţi-mi, cine v-a dat putere să suportaţi o astfel de viaţă? * Sfânta împărtăşanie, pe care o primesc zilnic şi fără de care nici noi, cele de aici, n-am fi putut face acest lucru!” Iată sfânta împărtăşanie ca hrană a sufletelor noastre, pe care dacă o primim cu toată evlavia şi dragostea, este în stare să ne dea tărie chiar supraomenească EX Sfânta Împărtăşanie este cel mai dar pe care ni l-a putut da atotputernicul Dumnezeu, cum se exprimă sf Augustin: „Dumnezeu fiind atotputernic mai mult nu ne-a putut da; fiind preaînţelept, mai mult n-a ştiut să ne dea; fiind prea bogat, mai mult n-a avut ce să ne dea!” I Roadele sfintei Împărtăşanii 1 Ne face părtaşi ai vieţii dumnezeieşti a lui Isus, iar din aceasta izvorăsc altele foarte mari Sfântul Augustin spune că împărtăşania aduce în sufletul nostru aceleaşi roade pe care le dau alimentele în trupul nostru şi anume: „Reîmprospătează, măresc şi susţin puterile sufletului ” 2 Sfânta împărtăşanie reîmprospătează forţele sufleteşti pierdute prin păcatele săvârşite Mai mult, sf Ambrozie spune că: „Împărtăşania este chiar leacul greşelilor uşoare zilnice, pentru că are puterea de a preveni aceste păcate uşoare, pe care le facem din slăbiciune omenească, dar care nu distrug harul lui Dumnezeu, totuşi favorizează încetul cu încetul săvârşirea păcatelor mari Cât de necesar este deci să ne împărtăşim cât mai des pentru a nu cădea în păcate mari ” 3 Sfânta împărtăşanie ne susţine în lupta sufletească EX Priviţi la primii creştini: abia începuse răspândirea credinţei şi păgânii se năpustiră asupra ei ca să o distrugă În primele 300 de ani după Cristos, au murit peste un milion de creştini: loviţi, tăiaţi, arşi, fierţi, fripţi, jupuiţi, aruncaţi la fiare sălbatice, traşi pe roată, băgaţi să putrezească în închisori, înmormântaţi de vii, extenuaţi de muncă… şi totuşi în aceste chinuri cumplite pe care le-au îndurat, nu îi înjurau pe călăi, ci mergeau cu faţa senină ba mai mult, se rugau pentru cei care îi prigoneau şi îi ucideau Dar de unde aveau ei atâta tărie, căci şi ei erau formaţi nu din fier şi oţel ci din carne şi oase? Din sf împărtăşanie pe care o primeau la fiecare sf liturghie la care participau Dar şi astăzi, dacă sunt copii şi tineri care se luptă din răsputeri pentru a se păstra curaţi la suflet, nevinovaţi în faţa lui Dumnezeu, creştini care ştiu să biruiască ispitele, să îndure nedreptăţile, să-şi împlinească datoriile, toţi aceştia reuşesc pentru că se împărtăşesc des Apoi câţi oameni, care un timp fuseseră cufundaţi în noroiul păcatelor, ajunşi chiar până la fundul prăpăstiei, au reuşit să se ridice, să se convertească, să se întoarcă la Dumnezeu şi rămână statornici pe drumul cel bun, tocmai prin sf împărtăşanie 4 Sf Împărtăşanie măreşte harul sfinţitor şi dragoste divină Precum hrana susţine viaţa trupului, tot aşa şi sf împărtăşanie, susţine şi măreşte viaţa sufletului Apoi, împreună cu harul divin, măreşte şi focul iubirii faţă de Dumnezeu şi faţă de aproapele EX Să privim iarăşi la eroii dragostei creştine: Maica Tereza de Calcutta Cine dă acea imensă dragoste, cu care atâţia tineri şi tinere slabe, se hotărăsc să părăsească toate plăcerile vieţii, pentru aşi petrece viaţa în spitale sau în şcoli unde se îngrijesc de bolnavi şi de copii orfani şi săraci? Sf Împărtăşanie Şi cine produce acel eroism al apostolului, care îi face pe misionari să-şi părăsească patria şi tot ce au mai scump în lume, ca să meargă şi să vestească Evanghelia între păgâni? Tot Sf Împărtăşanie Cine susţine viaţa curată a atâtor tineri şi tinere în mijlocul acestei lumi stricate? Cine dă tărie văduvelor să-şi crească copiii? Cine dă putere şi încredere bolnavilor fără speranţă de vindecare?…nimeni şi nimic afară de focul dragostei dumnezeieşti din Sf Împărtăşanie 5 Sfânta Împărtăşanie îmbucură sufletul… În sfârşit, mai adăugăm că pe lângă minunatele efecte ale Sfintei Împărtăşanii în viaţa aceasta, ea este în acelaşi timp şi garanţia vieţii veşnice, nu numai pentru suflet dar şi pentru trup, după cum ne-a asigurat însuşi Isus: ”Cel ce mănâncă trupul meu şi bea sângele meu, are viaţă veşnică ” Unde este Domnul acolo este totul, acolo sunt toate bune şi armonioase şi dacă nu sunt El le face să fie Pentru că Isus de aceia a rămas în Sfânta Taină şi ni se dăruieşte pentru ca să vindece tot sufletul bolnav, să îndrepte pe cel rătăcit, să-l îmbogăţească pe cel lipsit EX Într-o zi, undeva în Franţa, îngenunchea în faţa altarului un băiat de 14 ani cu numele de Luigi şi începu să se roage cu glas tare crezând că nu mai este nimeni în biserică Dar preotul era la cor şi l-a auzit Era o rugăciune minunată şi mişcătoare: „Mântuitorul meu, până acum m-am împărtăşit numai duminica, de acum înainte vreau să mă împărtăşesc zilnic, că te iubesc aşa de mult!…” Da, aceasta este rodul Sf Împărtăşanii Ne face să o primim din ce în ce mai des, pentru că ne face să înţelegem tot mai mult iubirea lui Isus şi nu numai s-o înţelegem dar şi să corespundem mai mult acestei iubiri Să ne grăbim aşa dar să-l primim pe Isus în Sf Împărtăşanie cât mai des şi cât mai bine pregătiţi şi astfel Mântuitorul va aprinde în noi focul iubirii sale, astfel vom înţelege cât de dulce este Domnul! Inimile noastre sunt reci faţă de El, ne jenăm de iubirea sa, pentru că nu am gustat din farmecul iubirii sale, pentru că nu l-am primit în Sf Împărtăşanie cu toată iubirea Să ne apropiem des şi cu toată iubirea de acest izvor de har şi de iubire, şi sufletele noastre se vor înflăcăra, pentru că Sf Împărtăşanie a dat lumii sufletele cele mai înflăcărate de iubire… EX Relatând o legendă elveţiană, Sf Francisc de Salles, ne spune că iepurii devin albi iarna în munţii noştri deoarece nu văd şi nu mănâncă decât zăpadă Adoră şi tu şi mănâncă această Zăpadă albă, frumuseţea, bunătate şi curăţia însăşi în acest dumnezeiesc Sacrament şi vei deveni cu totul frumos, cu totul bun, cu totul curat! Când în viaţa noastră Sf Împărtăşanie e ceva îndepărtat, deşi e numai la câţiva paşi de noi, e ca şi cum am avea soarele în spatele nostru la departe la orizont fiind gata să apună; cu cât coboară mai mult cu atât umbra din faţa noastră se alungeşte mai mult Când Isus e departe de noi, aproape că nu-l mai zărim, eu-l nostru devine impunător, exact ca şi umbra noastră; atunci opiniile noastre, egoismul nostru, pornirile noastre dezordonate iau proporţii uriaşe Dar totul este o iluzie, ca şi umbra Însă dacă se începem ziua cu Soarele Sfinţeniei, Isus Euharisticul, am rămâne toată ziua uniţi cu El, eu-l nostru s-ar reduce, s-ar face tot mai mic, dispare până într-atât că s-ar putea spune despre noi ca despre apostoli la schimbarea la faţă: „Nu au mai văzut pe nimeni, decât pe Isus cu ei ” De demnitate şi fericire pentru noi! Zilnic devenim temple, biserici în care locuieşte Cristos Trupul nostru formează zidurile acestui templu Simţurile noastre sunt ferestrele, mintea este prezbiterul, inima este altarul Aspectul mohorât, privirea tristă, irascibilitatea, insatisfacţia, nu se potrivesc cu templul în care locuieşte Cristos Faţa noastră trebuie să iradieze permanent prezenţa divină Isus din Sf Împărtăşanie să fie inima şi centrul vieţii noastre! Amin EX Sf Bernard spune: „Ce căutaţi în afară de Dumnezeu? Ce doreşti în afară de El? Ce îţi este pe plac fără El? El a făcut toate, El este totul Orice bine pe care l-ai gândi, orice frumuseţe pe care ai căuta-o, orice bunătate după care ai umbla, totul vei găsi în El, de toate te vei bucura în El…” EX În Răsărit, era obiceiul, ca atunci când se împarte Sf Împărtăşanie, firimiturile să se dea copiilor Într-o zi, au fost duşi la o biserică din Cosntantinopol mai mulţi copii de la diferite şcoli, ca să primească firimiturile de al Sf Împărtăşanie Între ei era şi un copil evreu, care primi şi el ce se dădea celorlalţi copii creştini, fără ca cineva să observe şi să-l oprească Reîntorcându-se acasă, tatăl său, care era sticlar, îl întrebă unde întârziase şi auzind că fusese la o biserică creştină şi mâncase şi el din acea Pâine, furios îl aruncă în cuptorul aprins Mama lui negăsindu-şi copilul, îl căuta în toate părţile strigându-l pe nume Trecând pe lângă cuptor, aude glasul copilului Deschide portiţa de la cuptor şi spre mare uimire şi bucurie îl vede pe copil stând neatins de flăcări în mijlocul cuptorului Întrebându-l cum de este teafăr, copilul răspunse: „O Doamnă aruncă apă pe foc potolindu-l şi am rămas neatins…” Acest fapt s-a petrecut în anul 1552 şi tot oraşul a s-a uimit de această minune, iar împăratul porunci să fie scris în cronicile imperiale următoarele cuvinte: „Dacă astfel de minuni produce Sf Împărtăşanie, cu un copil care nici nu ştie ce este, ce minune nu poate produce în sufletele credincioşilor, care o primesc cu atâta dragoste şi evlavie?” EX Un grup de tineri cu autocarul în excursie Toţi sunt veseli, cântă, admiră peisajul Deodată motorul se blochează şi autobuzul se opreşte; şoferul se dă jos, se urcă iarăşi încearcă să-l pornească, excursionişti împing, dar autobuzul nu vrea să pornească Şoferul se dă iarăşi jos, deschide capota, caută în motor, în fine descoperă defecţiunea: se astupase conducta prin care venea benzina din rezervor în motor Suflă, desfundă conducta, benzina curge, motorul merge, autobuzul porneşte şi iarăşi este bună dispoziţie… De câte ori nu ţi s-a oprit motorul vieţii tale în groapa păcatelor? Ai încercat să rezişti, dar în zadar, tot ai căzut şi recăzut Cauza? S-a rupt comunicarea cu Dumnezeu, ai abandonat Sf Împărtăşanie Ia din nou legătura personală cu Dumnezeu, mănâncă Trupul lui Cristos şi bea Sângele lui ca să nu mori de foame şi de setea sufletului! EX Atunci când părintele Brefen, unul din martirii canadieni, era pe punctul de a muri în chinuri îngrozitoare, un călău cu un cuţit i-a străpuns inima zicând: „Aceasta este inima unui om puternic Să bem cu toţi din sângele lui ca să devenim curajoşi ca el!” Şi unul după altul sorbiră din sângele ce curgea din inima martirului SACRAMENTELE 12 EUHARISTIA 4 Datoria de a ne împărtăşii; împărtăşania sacrilegă; Împărtăşania deasă După ce duminica trecută am vorbit despre roadele Sf Împărtăşanii, să vedem acum datoria de a ne împărtăşi… Mai întâi de toate, trebuie să ştim că Sf Împărtăşanie nu este la fel de necesară ca şi Botezul Astfel, se mântuiesc copiii care mor înainte de a primi Sf Împărtăşanie Tot aşa se mântuiesc şi acei creştini care mor în starea harului sfinţitor deşi în ceasul morţi nu au putut primi Sf Împărtăşanie I De ce trebuie să ne împărtăşim? 1 Din poruncă divină La drept vorbind, nici n-ar fi trebuit să existe o astfel de poruncă de a ne împărtăşi, aşa cum nu există o poruncă pentru a ne hrăni trupul şi totuşi o facem Cine are credinţă şi dragoste faţă de Isus, nu are nevoie de această poruncă, mai curând ar trebui să cerem permisiunea de a-l primi în Sf Împărtăşanie Dar Isus ştia prea bine că vor fi creştini şi de aceia care vor crede în El şi totuşi nu vor avea dorinţa să-l primească în Sf Împărtăşanie De aceia ne-a dat o poruncă formală să ne împărtăşim şi încă sub ameninţarea de a fi excluşi din Împărăţia Sa: „De nu veţi mânca Trupul Fiului Omului şi nu veţi bea Sângele Lui, nu veţi avea viaţă în voi” Aceste cuvinte cuprind o poruncă categorică, deşi Isus nu ne-a precizat nici timpul, nici alte împrejurări în care trebuie să ne împărtăşim Această poruncă ne obligă mai presus de toate în ceasul morţii, fiindcă atunci avem cea mai mare nevoie de ajutorul lui Dumnezeu, când trupul este copleşit de dureri, sufletul atacat de remuşcări de conştiinţă, iar diavolul cu toate puterile îşi dublează ispitele 2 Din catehism: Când trebuie să ne împărtăşim? Trebuie să ne împărtăşim cel puţin o dată pe an, în timpul Paştelui, când suntem grav bolnavi, dar este bine să ne împărtăşim cât mai des Ştim din istoria Bisericii, că primii creştini se împărtăşeau la fiecare Sf Liturghie la care luau parte şi tocmai aceasta le-a dat tăria necesară, ca foarte mulţi dintre ei să-şi dea viaţa ca martiri ai credinţei Ba nici nu se putea închipui ca cineva să ia parte la Sf Liturghie, fără a se împărtăşi Mai mult, aveau chiar şi permisiunea să o ducă acasă, ca în caz că ar fi duşi la moarte să împărtăşească singuri După anul 313 dându-se libertate Bisericii, a început să se răcească viaţa creştinească în general, încât unii nu se mai împărtăşeau decât la sărbătorile mari de peste an, ba s-a ajuns până acolo că unii nu se mai împărtăşeau cu anii Atunci a fost nevoită Biserica să vină cu o poruncă pentru toţi credincioşi, ca toţi să se împărtăşească cel puţin o dată pe an în timpul Paştilor Dar revin, porunca aceasta nici nu ar trebui să existe!!! II Împărtăşania deasă Mari şi minunate sunt roadele Sf Împărtăşanii (le-am amintit deja), dar pentru ca să le primim din belşug, nu ajunge să ne împărtăşim o dată pe an sau de câteva ori, ci trebuie să ne împărtăşim cât mai des 1 Motivele: a Dorinţa lui Isus Isus a orânduit acest aliment divin sub chipul pâinii şi al vinului, pentru a ne face să înţelegem, că trebuie să ne folosim de el, aşa cum ne folosim de mâncarea trupească „Luaţi şi mâncaţi, acesta este Trupul meu…Adevăr vă zic vouă, de nu veţi mânca Trupul Fiului Omului, nu veţi avea viaţă veşnică!” Mama zice copilului bolnav: bea laptele acesta, mănâncă pâinea aceasta, dacă nu, slăbeşti şi mori Medicul zice bolnavului: ia medicamentul acesta, altfel nu te vindeci, ba poţi chiar să mori Acelaşi lucru ni-l supune şi Isus: „Mâncaţi Trupul meu, altfel veţi muri ” Iată, dorinţa lui Isus este să-l primim des b Avem nevoie de Sf Împărtăşanie Avem mare nevoie de Trupul Domnului pentru a putea birui obiceiurile rele şi pornirile spre păcat, care rămân în noi şi după spovadă Avem nevoie de Trupul Domnului pentru a ne trezi din lâncezeală şi să nu cădem din nou în păcatul greu Avem nevoie de Sf Împărtăşanie ca să rămânem statornici în bine până la moarte şi să nu se răcească dragostea noastră faţă de Dumnezeu 2 Motivele pentru care uni neglijează să se împărtăşească: * Biserica ne porunceşte să ne împărtăşim doar odată pe an… „cel puţin”… * Noi laicii nu suntem vrednici de împărtăşania deasă Dar cine este vrednic? Şi totuşi Sf Împărtăşanie este pentru noi ! * Dar eu nu trag nici un folos din împărtăşania deasă * Mă simt aşa de rece şi mă tem de sacrilegii Dar ce facem atunci când ne este frig, oare fugim de foc, sau din contra, ne apropiem de el? * Eu nu am vreme să mă împărtăşesc des Se găseşte timp pentru atâtea… numai pentru ce este mai necesar nu avem timp Dar ce va folosi omului… 3 Cât de des să ne împărtăşim? Totul depinde de voinţa fiecăruia precum şi de împrejurările în care trăieşte Însă cei care nu au păcate grele de la ultima spovadă şi duc o viaţă creştinească, dacă au posibilitatea să ia parte la Sf Liturghie, se pot împărtăşi în fiecare zi Mai notăm că întreruperea împărtăşaniilor zilnice, din orice motiv, nu este nici o piedică de a ne împărtăşi în zilele când mergem la biserică şi ascultăm Sf Liturghie EX În anul 1906, un creştin din America de Sud, s-a dus la un medic ca să-i vindece mâna bolnavă Văzându-i rana, medicul îi zise: * „Dragul meu, rana e adâncă şi trebuie să rămâi la spitalul nostru pentru tratament * Dar azi nu pot, pentru că mâine e vinerea întâia din lună şi trebuie să merg departe la biserică ca să mă împărtăşesc * Vei merge altă dată, rana este foarte adâncă şi dacă întârzii, va trebui să-ţi tai trei degete * Va fi cum va vrea Domnul, dar eu nu rămân fără împărtăşanie Merse deci la biserică, departe, pe jos, apoi reîntorcându-se la medic, acesta a trebuit într-adevăr să-i taie trei degete Mergând spre casă spuse bucuros: „Am pierdut trei degete, dar nu-mi pare rău, căci am primit Sf Împărtăşanie, care valorează mai mult decât toată lumea ”… 4 Împărtăşirea bolnavilor Câte nevoie nu au ei în suferinţele lor de un ajutor Unii nu cheamă preotul de ruşine, ce zic vecinii… „Cel ce mănâncă Trupul meu şi bea Sângele meu, va trăi în veci!” Cei care îngrijesc bolnavii sunt datori să cheme preotul pentru ca să le dea Sf Împărtăşanie EX Într-un spital de război, un colonel grav rănit primi sacramentele Chemând preotul îi spuse: * Părinte, vreau să mă împărtăşesc * Cu plăcere, dar fiind prea târziu, cei din jur vor crede că vă simţiţi rău şi de aceia nu aţi aşteptat până mâine dimineaţă * Nu, aduceţi-l pe Isus aici şi dacă vă întreabă cineva ceva, spuneţi-i că colonelul se simte foarte bine şi îi mulţumeşte lui Dumnezeu pentru această ameliorare şi pentru aceasta se împărtăşeşte… III Despre împărtăşaniile sacrilege Am insistat pe datoria fiecăruia dintre noi de a se împărtăşi şi acest lucru cât mai des cu putinţă, DAR această împărtăşanie nu poate fi luată oricum, trebuie îndeplinite nişte condiţii Atenţie! Cine primeşte Sf Împărtăşanie având păcat grav pe suflet, face un păcat mare de sacrilegiu, abuzând de Sf Împărtăşanie în chip nevrednic Scrupuloşi … Aşadar, cine face împărtăşanie sacrilegă? Acela care după ce a făcut chiar şi un singur păcat grav cu ştiinţă şi voinţă deplină se împărtăşeşte Acela care spovedindu-se ascunde din diferite motive un păcat mare şi apoi se împărtăşeşte Acela care spovedindu-se nu îi pare rău de păcatele pe care le-a mărturisit, şi astfel nu face o spovadă bună Toate celelalte îndoieli şi temeri sunt scrupule, care nu trebuie luate în seamă, dimpotrivă îndepărtate Niciodată să nu renunţăm la Sf Împărtăşanie din motive imaginare „Oricine va mânca Pâinea aceasta şi va bea paharul Domnului cu nevrednicie, vinovat va fi de Trupul şi de Sângele Domnului…îşi mănâncă şi îşi bea propria osândă ” Gândiţi-vă; cum arătă sufletul în stare de păcat de moarte… şi mai gândiţi-vă la Acela pe care îl primiţi! După cum otrava băută produce moartea trupului tot aşa şi Sf Împărtăşanie primită nevredniceşte, este o adevărată otravă, care ucide viaţa sufletului, în loc să-i fie spre fericire veşnică Ce grozăvie! Isus izvorul tuturor bunătăţilor, garanţia fericirii veşnice şi pregustarea Raiului, să devină otravă ucigătoare pentru cel sacrileg! Este totuşi un păcat, care, ca orice păcat, poate să fie şi este iertat Cum? Nimic mai simplu: o spovadă bine făcută prin care să se repare tot ceea ce a fost făcut rău şi hotărârea puternică de îndreptare O concluzie Să ne împărtăşim, să ne împărtăşim cât mai des, căci avem aşa de mare trebuinţă de acest aliment ceresc, dar să avem grijă, această împărtăşanie să o primim într-un suflet curat, fără păcat de moarte în el şi astfel ne vom face părtaşi de toate roadele Sf Împărtăşanii Amin Canonul 917: „Cine a primit deja Preasfânta Euharistie, poate să o mai primească încă o dată în aceiaşi zi, numai la celebrarea euharistică la are participă…” Numai participând la Sf Liturghie întreagă! SACRAMENTELE 13 EUHARISTIA 5 Adoraţia 1 EX Am cunoscut un copil extraordinar care avea abia 5 anişori Într-o zi a ieşit singur din casă Cei de acasă imediat şi-au dat seama, au mers să-l caute O surioară l-a găsit în biserică aşezat în genunchi pe un scăunel de lângă altarul mare, cu mănuţele împreunate şi cu ochii aţintiţi spre tabernacol * Ce faci? * Stau aproape de Isus * Dar de ce te-ai urcat aşa de sus? * Aşa îl aud mai bine… Impresionant este gestul acestui copil şi ne-am folosit de el pentru a ne introduce în tema pe care o vom dezbate astăzi şi anume: Isus este prezent în Sfânta Euharistie şi aici aşteaptă să venim la El ca să-l vizităm, ca să-l adorăm, ca să ne rugăm lui, să venim şi să-i ţinem de urât, stând de vorbă cu El… Se spune, şi adesea pe bună dreptate, că pământul acesta pe care trăim şi unde suntem puşi să ne decidem soarta noastră veşnică, „este un câmp de bătălie”, „este un loc de surghiun”, „este o vale de lacrimi”… Cu toate acestea, Dumnezeu face să răsară şi să crească ici acolo pe pământ şi flori El îşi deschide mâna sa, spune psalmistul, şi copleşeşte toată făptura cu binecuvântările sale În această veşnică vicisitudine în care ziua se transformă mereu în noapte, primăvara în vară, toamna în iarnă; în care după vreme senină vine furtună; în care suntem purtaţi pe aripile speranţei şi ale bucuriei; când suntem deprimaţi de teamă şi suferinţă ceec ce ne dă siguranţă şi stabilitate este prezenţa lui Cristos din Sfânta Euharistie în mijlocul nostru Oriunde s-ar îndrepta corabia vieţii noastre spre răsărit sau spre apus, spre nord sau spre sud; orice vânt ne-ar împinge, al bucuriei sau al tristeţii; al păcii sau al neliniştii, dacă acul busolei inimii noastre este îndreptat mereu spre steaua polară, spre Cristos din Sfânta Euharistie, suntem în siguranţă, suntem siguri că nu ne rătăcim, căci El, este tovarăşul nostru de drum în călătoria acestei vieţi… …este mare bucurie când fraţii trăiesc în familie uniţi sub privirile pline de grijă şi de dragoste ale tatălui şi ale mamei Dar această bucurie este rară şi după ce moare unul dintre părinţi dispare pentru totdeauna! Este mare bucurie să ai un prieten bun cu care să te poţi înţelege perfect, căruia să-ţi poţi deschide sufletul şi la care să găseşti un cuvânt de încurajare Dar şi prietenul ne poate vinde, ne poate părăsi, ne ascultă de la o vreme plictisit şi indispus ! Fratele nostru nedespărţit, prietenul nostru care nu ne poate părăsi şi decepţiona nici când este Isus din Sfânta Euharistie Între frate şi frate, între prieten şi prieten, nu poate fi o unire mai completă, o fuziune sufletească mai intimă ca între noi şi Isus: noi îi cunoaştem gândurile, inima lui stă deschisă ca o carte în faţa noastră şi putem citi în ea ce doreşte de la noi, ce vrea de la noi, ce ne-a pregătit nouă Iar El, la rândul său, cunoaşte cele mai tainice fibre ale sufletului nostru!… Acest Frate, acest Prieten al nostru – Isus Cristos – se află în mijlocul nostru, aici în faţa noastră, în tabernacol şi de aici ne cheamă pe toţi: „Veniţi la mine toţi cei osteniţi!” „Cel însetat să vină la izvorul vieţii!” În viaţa aceasta, când avem nevoie de ceva, cutăm cu siguranţă pe cineva, o pilă, o cunoştinţă, o relaţie, care ne ajute; dacă vrem să reuşim la vre-un examen, mergem să facem pregătire cu un profesor bun; dacă ne îmbolnăvim, căutăm un medic şi un medicament bun; dacă avem un proces, căutăm un avocat bun şi cinstit ca să ne apere; când suntem copleşiţi de necazuri, căutăm un prieten ca să ne mângâie şi să ne aline Ei bine, care învăţător, care medic, (fără să aştepte cafea şi kent…) care prieten poate fi atât de credincios, binevoitor şi atotputernic, ca Isus? Să venim deci la Isus ori de câte ori avem nevoie de vreun ajutor şi să-i zicem ca apostolii care erau în primejdie pe mare: „Doamne, mântuieşte-ne că pierim!” El ce cheamă pe toţi: - Veniţi la mine voi copii şi tineri, ca să primiţi darul unei vieţi curate şi să faceţi bucurie părinţilor voştri * Veniţi la mine voi părinţilor şi cereţi bunătate şi sfinţenie pentru voi şi pentru copilaşii voştri * Veniţi la mine voi bătrâni şi veţi primi putere de a vă purta haina grea a vârstei şi a vă pregăti bine pentru moarte * Veniţi la mine voi păcătoşilor şi cereţi iertare pentru păcatele voastre şi veţi primi belşugul harurilor cereşti * Veniţi la mine voi cei drepţi şi cereţi darul statorniciei în bine până la sfârşit… într-un cuvânt: veniţi la mine toţi, toţi, dar absolut toţi!… Şi iată că am venit la El Ce trebuie să facem? În ce constă adevărata pietate a noastră către Isus din Sfânta Euharistie? Devoţiunea şi intimitatea noastră cu Isus euharisticul nu constă în primul rând în mângâieri interioare şi efuziuni sentimentale Adevărata pietate constă în: * A vorbi des cu Isus din Sfânta Euharistie; * A-l întreba ce doreşte ca noi să facem; * A avea o voinţă statornică, hotărâtă şi activă de a duce la îndeplinire tot ceea ce îi este pe plac: adică de a deveni mai răbdători, mai umili, mai caritabili şi mai atenţi cu cei din jur, mai ascultători şi mai simpli, mai mortificaţi Observaţie: există printre noi un mare pericol care ne toceşte conştiinţa prezenţei reale a lui Isus din Sfânta Euharistie: este rutina, obişnuinţa şi uneori chiar plictiseala Rutina este aceea care ne face cu timpul să nu dăm mai multă importanţă tabernacolului decât unei statui oarecare din biserică, sau să facem o vizită atât de distraţi încât să ieşim din biserică să avem sentimentul să ne-am întâlnit cu Cristos, sau să râdem, să vorbim în biserică, lucruri pe care nu le-am face în prezenţa uni şef, dar pe care le facem iată în prezenţa lui Isus, fără să ne pese!!! EX Foarte sincer, un scriitor mărturiseşte: „Dacă s-ar pune cap la cap momentele de neatenţie pe care le-am petrecut în prezenţa lui Isus Cristos din Sfânta Euharistie, şi ar trebui ca timpul pe care îl rezultă să-l petrec în Purgator, mă tem că Purgatorul meu va fi foarte lung! Şi în toate aceste clipe de neatenţie şi neglijenţă, Isus din tabernacol mă priveşte cum îmi rod unghiile, cum mă uit să văd cum este îmbrăcat cutare sau cutare, cum admir covorul de la altar sau un păianjen de pe perete şi … mă învăluie cu iubirea sa, aş prefera mai degrabă să mă pălmuiască, să mă tragă de urechi!” Dacă am fi şi noi sinceri ar trebui să spune la fel despre comportamentul nostru în biserică! Cert este că e lupta continuă pe care trebuie să o ducem împotriva acestei tendinţe înnăscute firii omului de a deveni neglijenţi şi plictisiţi în asemenea clipe când ar trebui să ne topim sub privirea Mântuitorului E nevoie de o strădanie continuă până să ne obişnuim să trăim într-o totală intimitate şi o senină familiaritate cu Isus din tabernacol EX Se spune despre împăratul Alexandru cel Mare al Macedoniei, că pornind pe mare, a descoperit cel dintâi Arabia, patria mirodeniilor şi a parfumurilor, fără să aibă altă busolă, alt indiciu, decât mirosul plăcut al parfumurilor pe care adierile de vânt le aduceau dintr-acolo şi după care s-a călăuzit până ce a ajuns în patria mirodeniilor Sfânta Euharistie nu este doar o adiere a parfumului Paradisului, ci este însuşi Paradisul coborât pe pământ Cine are adevărată iubire şi devoţiune faţă de Sfânta Euharistie, care trăieşte în continuă intimitate cu Isus euharisticul, se poate considera ajuns deja în Patria râvnită, poate fi sigur că a cucerit deja Paradisul Amin Atenţie!!! O relaţie care se observă la noi, mulţi oameni vin la biserică şi în timpul zilei şi noi ne aflăm printre ei Unii caută altarul Sf Anton, alţii al Sf Tereza, alţi altarul Sf Fecioare sau o icoană în faţa căruia se roagă cu multă căldură, dar altarul unde se păstrează Sfânta Euharistie aproape că nu-l vede nimeni Se roagă la toţi sfinţii, dar la Isus Sfântul tuturor sfinţilor nu Desigur că nu fac acest lucru din dispreţ sau neglijenţă ci din neştiinţă Nu spunem că ar fi rău să se roage la sfinţi, dar mai întâi să ne rugăm lui Isus Când intrăm într-o casă ne adresăm mai întâi gazdei casei respective şi abia apoi servitorilor Să nu credem că anumite haruri pe care le-am cere prin mijlocirea sfinţilor, nu le-am putea obţine de la Isus euharisticul Oare nu este El acela care împarte harurile sale prin sfinţii săi? Venim în casă la El şi în loc să intrăm în discuţie cu El, să-l salutăm pe El, ne ocupăm de servitori! Nu este corect! Nu este politicos! Trebuie respectată ierarhia Principalele forme de cult euharistic: * Joia Verde cu procesiune solemnă, * Expunerea Sfintei Euharistii cu adoraţie, * Asociaţii care îşi propun ca scop adoraţia Sf Sacrament, * Congresele euharistice… EX Ne amintim de acel exemplu admirabil de pe vremea Sf Ioan Maria Vianei Un ţăran din satul Ars, neştiutor de carte, nu trecea niciodată prin faţa bisericii fără ca să nu intre Fie că mergea la câmp, fie că se întorcea, îşi lăsa la uşa bisericii sapa, intra înăuntru şi stătea mult timp în genunchi în faţa lui Isus din tabernacol Ioan Maria Vianei, a observat că nu dă niciodată din buze şi l-a întrebat într-o zi: * „Ce spui dumneata Mântuitorului, în minte în timpul vizitelor la Sfântul Sacrament?” * „Nu-i spun nimic ” I-a răspuns ţăranul „Eu mă uit la El şi El se uită la mine” Frumos răspuns O asemenea vizită este infinit mai folositoare decât rostirea neatentă, distrată a unor rugăciuni savante… Isus locuieşte în tabernacolul său, printre noi, ca un locuitor al oraşului, al satului nostru, ca un cetăţean şi prieten al nostru Un prieten îşi vizitează prietenul deseori; îi place să fie mai multă vreme împreună; când se despart se salută, se îmbrăţişează, apoi se gândesc unul la altul Ca si un prieten adevărat, Isus se află printre noi Să-L vizităm des, să-i demonstrăm prietenia noastră În capitala ţării, îşi au locuinţa ambasadorii ţărilor străine Cel ce are de călătorit în străinătate, trebuie să treacă pe la ambasada ţării respective, pentru a se i se pune viza pe paşaport Isus locuieşte printre noi ca ambasadorul lui Dumnezeu Cel ce vrea să meargă la Dumnezeu, trebuie să treacă pe la Isus El îşi consolidează încă de aici împărăţia Sa Noi ne asumăm sarcinile trasate şi le împlinim Isus se află aici ca Dumnezeu şi ca om şi ne cheamă spre a-l urma în jertfă, în ascultare şi în dragoste EX Sora Maria a Inimii Divine, la vârsta de 22 de ani era grav bolnavă şi a fost obligată să meargă la Băile Nord „Călătoria spre acea localitate – scrie ea – mi se părea foarte dificilă pentru că nu vroiam să-mi părăsesc cuibuşorul meu de retragere cu Mântuitorul divin De-abia ajunsă acolo, m-am dus la singura capelă catolică, care se afla în acel centru protestant Am intrat, însă Sfântul Sacrament lipsea Întâlnind un preot l-am întrebat dacă era voie să se păstreze Preasfântul Sacrament în acea capelă Preotul mi-a răspuns că îngăduinţa era, dar că nu era nimeni care să se îngrijească de lampa ce trebuia să ardă tot timpul în faţa Sfântului Sacrament Îmi iau eu această responsabilitate – a spus sora Maria - A doua zi preotul a făcut Sfânta Liturghie în acea capelă şi a lăsat şi în tabernacol Sfânta Euharistie Iar eu cu mare bucurie am aprins lampa veşnică Eram foarte bucuroasă pentru că de acum puteam să stau ore întregi cu Iubitul meu Mântuitor În toată această călătorie, bucuria cea mai mare pentru mine era să mă îngrijesc de candela ce ardea în faţa Preasfântului Sacrament Cât de mult invidiam acea lampă micuţă care zi şi noapte stătea de veghe în faţa Preasfântului Sacrament Aceasta îmi mărea dorinţa de a fi nu numai o mireasă, ci chiar o victimă a sfintei Inimi a lui Isus Ori de câte ori o aprindeam , îl rugam pe Mântuitorul ca să nu permită a se stinge în inima mea, lumina harului său, ci chiar să mă jertfesc complet din dragoste faţă de El…” Sora Maria şi-a recâştigat sănătatea, a muncit pentru mântuirea sufletelor şi a murit în sunetul clopotelor acelei sărbători a Sf Inimi a lui Isus la care Leon XIII a consacrat întreaga lume SACRAMENTELE 14 EUHARISTIA 6 Adoraţia 2 Poziţia cuvenită înaintea lui Isus În această meditaţie ne ocupăm de respectul exterior datorat Sfintei Euharistii; cum trebuie să ne comportăm în faţa Sfântului Sacrament EX Într-o zi, Sfântul Anton predica în faţa mulţimii Vorbea oamenilor despre iubirea lui Cristos care s-a făcut om pentru a-i mântui pe oameni şi care a murit pe cruce, ba mai mult ne-a dăruit Sfânta Euharistie, prin care Isus este mereu prezent viu în mijlocul nostru Atunci o voce se ridică din mulţime: * „Călugărule, fiu al pierzaniei, spune la babe poveştile tale Ce spui tu e o minciună Nu este de loc adevărat că Isus al tău este viu în Euharistie ” Toţi ştiau cine vorbeşte, era Bonillo, marele eretic catar, unul dintre cei mai bogaţi negustori din oraş După o clipă de tăcere Anton îl întreabă: * Ce vrei, o minune? * Da, o minune Eu am un măgar O voi ţine fără mâncare trei zile şi să văd ce va face când i se va pune în faţă fânul Sfânta Euharistie A răspuns ereticul După trei zile, în faţa mulţimii, măgarul înfometat îşi întoarce capul de la fânul şi ovăzul care i se punea sub nas şi îşi îndoi picioarele din faţă în faţa Sfintei Euharistii şi rămase nemişcat câteva momente Ce rugăciune putem face şi noi Sf Anton decât să repete această minune şi în zilele noastre şi să plece genunchi acelora care se comportă în faţa Sfintei Euharistii ca şi cum Cristos nu ar fi prezent cu adevărat în ea În Vechiul Testament găsim şapte exemple în care Dumnezeu pedepseşte pe loc lipsa de respect faţă de Chivot, faţă de Templul său, faţă de vasele sfinte Chivotul Vechiului Testament nu era decât un simbol al Chivotului Noului Testament, al tabernacolului în care este prezent Cristos Dacă îngerii tremură în faţa lui, noi ce vom face? În faţa tabernacolului nu trebuie să ne surprindă atât o teamă generată de păcatul ireverenţei, cât mai ales o teamă sfântă, generată de prezenţa Celui care locuieşte în el Ce poziţie trebuie să luăm atunci când ne aflăm în faţa Sfântului Sacrament? Trebuie să stăm în genunchi, aşezaţi pe scaun sau trebuie să stăm în picioare? Sfânta Carte ne oferă exemple din fiecare din aceste poziţii Vameşul care stătea în picioare la uşa templului a fost considerat îndreptăţit EX Sf Simplicius, care a urmat sf Ambroziu ca episcop de Milano, îl întreba pe sf Augustin, care este poziţia cea mai bună pentru rugăciune Sf Augustin răspunde că trebuie adoptată poziţia care mişcă cel mai bine sufletul Sf Ieronim este de aceiaşi părere: la rugăciune şi la meditaţie trebuie adoptată poziţia care contribuie cel mai bine la devoţiune internă a sufletului Aristotel spune că atunci când şedem sufletul devin mai înţelept În Cartea Sfântă a şedea înseamnă adesea oboseală şi disperare Dar în Noul Testament, poziţia prin excelenţă pentru rugăciune este în genunchi În Grădina Măslinilor Mântuitorul s-a rugat în genunchi, a căzut cu faţa la pământ, în nici un caz nu a stat jos În aceiaşi poziţie s-a rugat şi Ştefan când era bătut cu pietre: căzând în genunchi a strigat cu glas puternic: „Doamne Isus, nu le socoti lor păcatul acesta” După pescuirea minunată Simon Petru căzând în genunchi zise lui Isus : ”Îndepărtează-te de mine Doamne căci sunt un om păcătos ” Sf Paul s-a rugat în genunchi; Tânărul bogat care a venit la Isus ca să-l întrebe ce trebuie să facă pentru a dobândi viaţa de veci, aruncându-se în genunchi l-a întrebat; Soldaţii care îl batjocorau pe Isus îngenunchind îi făceau plecăciuni, evident imitau un gest de adoraţie; Când Petru a înviat-o pe Tabita a îngenuncheat şi s-a rugat; Cei pe care îi vindeca Isus, cădeau în genunchi înaintea lui şi îi mulţumeau Condiţia pusă de diavolul ispititor lui Isus pentru a-i da bogăţiile şi mărirea lumii, era să îngenuncheze înaintea lui: „Dacă te vei îngenunchea şi mi te vei închina …” Aşadar, poziţia normală în faţa Sfântului Sacrament, este în genunchi Este un semn de umilinţă, e o urmare a lui Isus care se roagă în această poziţie în Grădina Măslinilor, este poziţia cea mai firească spre a ne ispăşi păcatele, este un gest de respect faţă de Regele regilor În faţa tabernacolului ne amintim de îndemnul psalmistului: „Veniţi să ne închinăm şi să ne plecăm în faţa lui; să îngenunchem înaintea Domnului Creatorul nostru…” Ne vom examina în încheiere dacă noi până acum ne-am comportata în faţa Sfintei Euharistii aşa cum o cere Isus: cum ne-am comportat la adoraţie, la vizite, la liturghie, când am ajutat la pusul florilor în biserică, când am ajutat la curăţenie în biserică, ne-am comportat cu cel mai mare respect în faţa Dumnezeului şi Creatorului nostru? După examinare vom formula înainte Mântuitorului din tabernacol un act profund de regret pentru tot ceea ce am greşit şi să ne hotărâm ca pe viitor să ne comportăm aşa cum o merită Isus Atenţie!!! Isus este de faţă Amin SACRAMENTELE 15 EUHARISTIA 7 Sfânta Liturghie – structura ei EX În anul 1886, în ziua de Crăciun, un tânăr francez de 18 ani, intra în celebra catedrală Notre Dame din Paris Un tânăr cu o pregătire frumoasă, un scriitor care promitea un strălucit viitor literar dar din păcate necredincios şi cu o viaţă imorală Acesta era renumitul scriitor francez Paul Claudel, fost administrator al Franţei la Washington El se destăinui: „Am mers la biserică numai din curiozitate, căutam un subiect literar pentru scrisul meu decadent În timpul Sf Liturghii mulţimea mă împingea, era înghesuială mare După masă însă, neavând altceva de lucru, am mers iarăşi la biserică şi am asistat la vecernie Copiii îmbrăcaţi în alb, asistau tinerii clerici şi ajunseseră tocmai la imnul Magnificat, când…deodată…pe neaşteptate s-a întâmplat ceva cu mine Cea ce mi-a schimbat toată viaţa Ca şi când în mod fulgerător mi-ar fi atins inima şi de atunci am început să cred Am crezut, dar cu atâta putere, cu atâta siguranţă, cu atâta afecţiune, încât nici un necaz al vieţii mele zbuciumate de mai târziu, nu a fost în stare să o mai clatine… şi de atunci toate duminicile le petrecea în biserica Notre Dame Jertfa Sf Liturghii ce se desfăşura înainte ochilor mei a întrecut orice aşteptare…este poezia cea mai grăitoare şi gesturile cele mai sublime de care este capabil omul Nu mă putea sătura de privirea măreţiei Sf Liturghii şi orice gest al preotului se întipărea adânc în sufletul meu Slujbele de înmormântare, slujba de la miezul nopţii de la Crăciun, ceremoniile din Săptămâna Mare…toate îmi umpleau inima de bucurie, de admiraţie, de mulţumire, de pocăinţă şi de adoraţie…” Am început cu acest exemplu despre frumuseţea Sf Liturghii care l-a convertit pe Paul Claudel Să descoperim şi noi această frumuseţe trecând în revistă părţile Sf Liturghii Isus vine în Sf Împărtăşanie tocmai în timpul Sf Liturghii Ultima Cină a rămas bine întipărită în amintirea apostolilor Ceea ce a urmat – de la arestarea lui Isus şi până la mormânt – a făcut ca fiecare cuvânt de la acel din urmă adio, să capete o importanţă cu totul deosebită Ucenicii de la Emaus l-au recunoscut pe Isus la Frângerea Pâinii După Înălţare, în cea dintâi zi a săptămânii, ucenicii se adunau la Frângerea Pâinii „Faceţi aceasta în amintirea mea ” Ei au continuat să facă tocmai ceea ce a făcut Isus… Structura Sf Liturghii I Riturile de introducere sau de deschidere: Preotul îmbracă hainele sfinte El vine în numele lui Cristos Prin preot Cristos este în mijlocul nostru, celebrează împreună cu noi Gura preotului este gura lui Isus 1 Cântecul de intrare Scopul acestei cântări este de a deschide celebrarea; de a promova unitatea credincioşilor care s-au adunat şi de a le îndrepta gândurile la misterul Sf Liturghii care urmează să se celebreze E bine ca poporul să ia parte în număr cât mai mare la această cântare pentru a se crea unitatea sufletească necesară pentru celebrare 2 Semnul Sfintei Cruci După terminare cântecului de intrare, preotul împreună cu întreaga adunare face semnul Sfintei Cruci Se face acest semn pentru că Sf Liturghie este tocmai Jertfa lui Isus pe Cruce Crucea fiind în centru atenţiei 3 Salutul După semnul Sfintei Cruci, preotul salută credincioşii spunând „Domul să fie cu voi” iar credincioşii răspund: „ Şi cu duhul tău” 4 Actul penitenţial „Înainte să-ţi aduci jertfa mergi de te împacă cu fratele tău!” După un moment de reculegere întreaga comunitate face mărturisirea generală a păcatelor şi implicit prin aceasta primeşte şi dezlegarea păcatelor mici 5 Gloria Este un imn foarte vechi şi venerabil cu care Biserica reunită întru Duhul Sfânt îl preamăreşte pe Dumnezeu Tatăl şi pe Dumnezeu Fiul, prin cântecul său 6 Rugăciunea zilei Preotul prezintă acum în mod oficial lui Dumnezeu, rugăciunea întregului popor al cărui purtător de cuvânt este Celebrantul adună toate dorinţele şi cererile poporului şi le prezintă lui Dumnezeu; poporul se asociază la rugăciune şi-şi exprimă asentimentul însuşindu-şi rugăciunea prin aclamaţia „Amin” – „Aşa să fie!” II Liturgia Cuvântului 7 Lecturile În aceste lecturi Dumnezeu vorbeşte poporului său, îi descoperă taina răscumpărării şi a mântuirii şi îi oferă hrana sufletească Cristos însuşi este prezent prin cuvântul său în mijlocul credincioşilor În timpul primelor două lecturi credincioşii stau jos pentru ca astfel să poată asimila mai bine cuvântul care se citeşte, doar la evanghelie şi ridică în picioare şi aceasta pentru a-i da un respect aparte 8 Predica După lecturi, preotul le explică celor prezenţi lecturile citite sau misterul celebrat la acea Sf Liturghie Este o parte o parte esenţială, de aceea să nu creadă cineva că a ascultat bine Sf Liturghie dacă nu a fost atent la predică 9 Crezul Are drept scop ca poporul să-şi dea asentimentul şi răspunsul său la Cuvântul lui Dumnezeu auzit în lecturi şi în predică şi să-şi reamintească de această adeziune înainte de a începe celebrarea Euharistiei 10 Rugăciunea credincioşilor Poporul exercitându-şi funcţia sa preoţească, se roagă pentru toţi oamenii: pentru Biserică, stat şi mântuirea lumii întregi; pentru cei apăsaţi de diferite greutăţi şi pentru comunitatea locală III Liturgia euharistică Orice banchet trebuie pregătit cu mult înainte În vechime, credincioşii aduceau: pâine, vin, ulei, fructe, găini bani, haine… şi din toate acestea se alegeau cele trebuincioase pentru celebrare Pâinea şi vinul pentru Sf Jertfă şi pentru împărtăşirea credincioşilor Restul era pentru cei săraci, pentru biserică şi pentru întreţinerea preoţilor Când totul era pregătit preotul se spăla pe mâini, deoarece umblând adunând darurile oamenilor, se murdărea pe mâini 11 Ofertoriul Preotul prezintă pâinea şi vinul, darurile poporului lui Dumnezeu pentru ca prin acestea să-i mulţumească şi să-L roage să le transforme în trupul şi sângele lui Cristos Îi mulţumim lui Dumnezeu pentru că ne-a răscumpărat şi mai ales pentru misterul de fiecare zi Îl rugăm pe Isus ca să primească şi să sfinţească darurile noastre Îi rugăm pe toţi sfinţii ca să mijlocească pentru noi la Dumnezeu Îl rugăm pe Dumnezeu, ca pâinea şi vinul să se preschimbe în trupul şi sângele lui Cristos 12 Prefaţa Preotul îndeamnă poporul să-şi înalţe sufletele la Dumnezeu pentru a fi cât mai pregătiţi pentru momentul cel mai solemn al Sf Liturghii: prefacerea 13 Prefacerea Preotul pronunţă cuvintele lui Isus asupra pâinii şi asupra vinului În acel moment, Isus preface pâinea şi vinul în Trupul şi Sângele Său Isus este prezent cu aceleaşi sentimente şi cu acelaşi spirit de jertfă, pe care l-a avut şi pe cruce, cu acelaşi trup pe care atunci l-a dăruit Tatălui şi care acum este slăvit în Cer Domnul cel viu este de faţă cu jertfa crucii sale sub speciile pâinii şi ale vinului Acesta este momentul în care este prezentată jertfa lui Cristos şi a Bisericii Isus se jertfeşte pe sine Tatălui ceresc În clipa consacrării se reînnoieşte jertfa lui Cristos Minunea cuvintelor consacrării În alte sacramente preotul spune: „Eu te botez…”, „Eu te dezleg…” şi Cristos lucrează Preotul lucrează în numele lui Cristos, însă vorbeşte şi tratează la persoana întâia În rugăciunea euharistică, preotul spune: „Acesta este trupul meu…” ca şi cum el însuşi ar fi Cristos Gura preotului este gura lui Cristos, mâinile preotului sunt mâinile lui Cristos, mulţumirea sa este mulţumirea lui Cristos, binecuvântarea sa este binecuvântarea lui Cristos Preotul este semnul lui Cristos, figura sa vizibilă Prin preot, Cristos este prezent la Sf Liturghie Fiind un moment sublim, credincioşii stau în genunchi Rugăciunea de mulţumire continuă Noi ne rugăm Tatălui ceresc ca să primească jertfa lui Cristos şi a noastră, să aibă parte de roadele acestei jertfe sufletele din Purgator, noi, păcătoşii, ca şi întreaga Biserică Îi amintim lui Isus despre sfinţii martiri, pentru ca ei să mijlocească pentru noi Prin Cristos, cu Cristos şi în Cristos, Tatăl ceresc primeşte slavă şi cinste Cu acel amin, poporul atestă participarea sa la celebrare şi mărturiseşte pe faţă că a adus jertfă Tatălui 14 Tatăl nostru Prin această rugăciune se cere pâinea cea de toate zilele, în care creştinul descoperă şi o referire la pâinea euharistică şi se imploră iertarea păcatelor, astfel încât darurile sfinte să fie date celor sfinţi 15 Ritul păcii Este un gest frumos prin care implorăm pacea şi unitatea pentru Biserică şi pentru întreaga familie umană şi se exprimăm dragostea reciprocă înainte de a ne împărtăşii din aceeaşi Pâine 16 Împărtăşirea Pâinea cerească este un dar al lui Dumnezeu Cristos – reprezentat de preot – ni-L împărtăşeşte nouă Acum totul este gata, hrana sufletelor noaste este pregătită, aşezată pe masă, iar invitaţia Bisericii sună aşa de matern, aşa de plăcut: „Copii, poftiţi, masa e servită…poftiţi la sărbătoare!” În timp este distribuită Sf Împărtăşanie, lumea cântă 17 Rugăciunea de după Împărtăşanie Preotul îi mulţumeşte în numele creştinilor lui Dumnezeu pentru hrana primită şi se roagă pentru a dobândi roadele tainei celebrate Poporul îşi însuşeşte rugăciunea prin aclamaţia: Amin IV Ritualul încheierii Îngăduinţa la plecare 18 Binecuvântarea Preotul salută, binecuvântează şi trimite poporul în pace pentru ca fiecare ră se întoarcă la ocupaţia lui, lăudându-l şi binecuvântându-l pe Dumnezeu Am meditat în această seară despre părţile Sf Liturghii şi le-am explicat succint, pentru a ne facilita, pentru a ne uşura participarea noastră la acest cel mai important act al religiei noastre: Sf Liturghie Înţelegând-o mai bine îi vom descoperii farmecul intern pe care-l conţine şi sper ca această înţelegere ne va determina aşa cum l-a determinat pe Paul Claudel, la o adevărată convertire, la întoarcere la Dumnezeu Amin EX Ettore Cozzani, scrie: „Mă aflam la Roma într-un moment din cele mai tragice momente la vieţii mele Într-unul din acele momente când te simţi nevinovat şi când răutatea omenească te încolţeşte până la sânge Am intrat în bazilica Sf Petru La drept vorbind eu nu iubesc această catedrală mare a catolicităţii Apăsat de greutatea arhitectonică a structurii şi de imensitatea spaţiilor sale, în acea catedrală nu reuşesc a-mi afla reculegerea necesară contemplaţiei şi rugăciunii În vreme ce mergeam agale numai cu gândurile mele, pe pavilionul de marmură ce lucea ca oglinda, în jurul pilaştrilor şi a arcadelor, la unul din numeroasele altare am zărit un preot, care celebra Sf Liturghie şi nu era nimeni care să asculte Însă el vorbea multora, poate la toţi care se aflau la acea oră în bazilică Glasul său dulce şi armonios m-a mişcat M-am oprit Se întoarse cu faţa către popor, deschisese puţin braţele şi spuse: Rugaţi-vă fraţilor…, cu o atât de frăţească bunătate şi blândeţe, încât nu m-am mai putut îndepărta de acolo Ori de câte ori urma vre-o rugăciune parcă îi înflorea pe buze, mi se părea o nouă revelaţie Însă atunci când la un anumit punct, printr-un gest de suavă rugă zise: şi pe noi păcătoşii , era în sunetul acelor cuvinte o sinceritate, o tristeţe atât de resemnată şi o speranţă desăvârşită, încât m-am simţit mişcat până la lacrimi; nu mai auzisem până atunci pe nimeni care să se roage cu atâta umilinţă şi cu atâta măreţie În cele din urmă, când el se întoarse şi zise: mergeţi în pace, şi după o scurtă pauză, scandat, solemn, însă cu acea suavitate de suflet adăugă: Liturghia s-a sfârşit…, am avut siguranţa că ceva atinsese inima mea: o aripă, o mână străpunsă şi sângerândă? Ani s-au scurs de atunci Unde eşti tu preot minunat? Mai trăieşti?… Ai murit?…Cristos era cu tine, era în tine în acel moment, El dragostea întrupată şi prin acea siguranţă şi comportare delicată a ta, în clipa aceia El s-a apropiat şi de mine…” SACRAMENTELE 16 EUHARISTIA 8 Sf Liturghie (reînnoirea jertfei de pe cruce, cum trebuie să participăm la Sf Liturghie ) Pentru celebrarea Sf Liturghii au fost construite catedrale măreţe, impunătoare, maiestoase, însă şi simple şi mici capeluţe Chiar şi structura şi decorul acestora este deosebit Însă un lucru este acelaşi şi indispensabil la orice Sf Liturghie: pâinea şi vinul În caz de necesitate se poate renunţa la tot restul Aşa a stabilit Isus pentru ca să se poată celebra Sf Liturghie peste tot Sf Liturghie este o jertfă în amintirea jertfei lui Isus de pe cruce: „Pentru că ori de câte ori mâncaţi din Pâinea aceasta şi beţi din acest Vin, moartea Domnului o vestiţi până ce va veni în slavă ” (1Cor 11, 20) Sf Liturghie este Jertfa Crucii: Dumnezeu Tatăl, şade pe torn şi are în faţa lui crucea pe care a fost răstignit Isus La picioarele tronului lui Dumnezeu se află un altar şi un preot care ridică potirul, în acest potir adună picăturile de sânge care curg din rănile lui Isus I Deosebirea dintre Jertfa Liturghiei şi Jertfa Crucii Jertfa Crucii: sângeroasă, călâi, chinuri, dureri, râni, strigăte, insulte… Jertfa Liturghiei: fără vărsare de sânge, pâine şi vin Jertfa Crucii: o judecată înfricoşătoare, spre a ne convinge de oroarea păcatului; moarte, cutremur, frică, groază… Jertfa Liturghiei: banchet sacrifical al urmării lui Isus şi al martiriului; banchet de mulţumire şi de laudă: cea mai mare sărbătoare a creştinilor Jertfa Crucii: pe cruce nu se vede întreaga jertfă a lui Isus ci numai prima parte de pe pământ, semnul văzut al jertfei de sine însuşi adusă lui Dumnezeu; un sfârşit îngrozitor… Jertfa Liturghiei: în această jertfă avem întregul mister al lui Cristos, toată opera răscumpărării: viaţa, patima, moartea, învierea, înălţarea, trimiterea Duhului Sfânt, regalitatea lui Cristos În Jertfa Sf Liturghii se reînnoieşte se reînnoieşte Jertfa Crucii Aceasta ne-o spun semnele: * Pâine şi vin: semnul morţi lui Isus pe cruce, acolo unde trupul a fost separat de sânge Vinul este amestecat cu apă, doar cu o picătură, simbolul naturii omeneşti, pe care şi-a asumat-o Cristos, Fiul lui Dumnezeu * Potirul: simbolul morţii sacrificale Jerta Crucii se continuă până în cea din urmă zi, este prezentă, se reînnoieşte Tocmai din această cauză Sf Liturghie este o adevărată Jertfă Dumnezeu este slăvit, oamenii primesc haruri Sf Liturghie este şi un semn pentru viitor: Pâinea Sfântă este hrana pentru viaţa cea veşnică; banchetul euharistic este un preludiu al banchetului ceresc Sf Liturghie este aşadar, este punctul intermediar dintre Jertfa Crucii lui Cristos şi Veşnicul Banchet nupţial, ea este semnul rememorativ al trecutului; semnul harului prezent şi semnul speranţei în banchetul nupţial ceresc! La Sf Liturghie cerul şi pământul se află în jurul Crucii lui Isus Sfânta Jertfă a Liturghiei se aduce spre a-l slăvi pe Dumnezeu, pentru a-i mulţumii şi pentru a aplica oamenilor harurile Jertfei de pe Cruce Ce rezultă din această sublimitate a Jertfei Sf Liturghii, pentru noi cei care participăm la ea? * Fiecare creştin trebuie să se îngrijească de a oferi ceva lui Dumnezeu în timpul Sf Liturghie * Fiecare creştin care participă la Sf Liturghie trebuie să vestească viaţa şi moartea Domnului ajutat de harul ce derivă din aceasta Cine învaţă a se oferi pe sine însuşi la Sf Liturghie, va şti să-şi jertfească chiar şi viaţa pentru Isus, dacă este necesar Cine învaţă a se jertfi, învaţă a trăi… EX Giulien Green spune: „Oamenii care se reîntorc de la Sf Liturghie şi vorbesc şi râd, ca şi cum n-ar fi văzut ori observat nimic deosebit…nu au văzut pentru că nici nu şi-au dat silinţa de a vedea S-ar spune că au asistat la un lucru cât se poate de simplu şi natural Însă ceea ce s-a săvârşit în biserică, chiar dacă s-a săvârşit numai o singură dată, ar fi suficient ca să răpească în extaz o lume întreagă îndrăgostită de dreptate şi de adevăr Oamenii se reîntorc de pe Golgota şi vorbesc între ei despre tot felul de lucruri fără importanţă: despre vreme, despre ploaie… aceasta este una dintre cele mai mari diferenţe Au stat jumătate de oră în biserică la Sf Liturghie, fără să înţeleagă nimic din ceea ce s-a săvârşit L-au văzut pe preot intrând îmbrăcat în haine de sărbătoare şi nici nu s-au gândit câtuşi de puţin că acel preot ar fi chiar Cristos, aşa cum citim în Scripturi Câte unul mai rămâne în şezut chiar şi în momentele cele mai importante ale Sf Liturghii şi eu nu pricep nici în ruptul capului, care anume este mai prodigioasă: prefacerea sau conduita celor care asistă Dacă Prefacerea, ar fi măcar un simbol al adevărului! Însă aşa cum ştim, Prefacerea este însuşi adevărul, prezentat sub aspectul proporţional slăbiciunii omeneşti Evreii nu puteau îndura splendoarea feţei lui Moise; şi Moise nu era decât un om Moise se temea ca nu cumva să moară că a văzut faţa Creatorului său, cu toate că nu văzuse decât pe un înger Ce se ascunde sub speciile pâinii şi ale vinului? Mai mult decât un înger şi mai mult decât Moise Unul dintre caracteristicile cele mai uluitoare ale Sf Liturghii este că nu ucide persoanele care asistă la ea…” II Scopul Sfintei Liturghii: …Când omul se opreşte în drumul său prin viaţă şi se reculege un moment pentru a se pune în faţa lui Dumnezeu, primul său gest este de a cădea în genunchi, primul său cuvânt este un cuvânt de mulţumire Adoraţia şi mulţumirea sunt primele noastre datorii faţă de Dumnezeu, Creatorul şi Tatăl nostru, iar acestea le realizăm prin Cristos la Sf Liturghie 1 A adora… Înseamnă a recunoaşte Maiestatea Celui Preaînalt cu toate atributele sale: puterea sa uimitoare care a creat lumea şi o susţine; dreptatea sa negreşelnică care nu va lăsa pomana unui pahar cu apă fără răsplată A adora înseamnă a ne aşeza la picioarele Sale şi a recunoaşte dependenţa şi slăbiciunea noastră, neantul care se închină în faţa infinitului Adoraţia este actul cel mai drept şi cel mai adevărat al creaturii raţionale; aici pe pământ este prima noastră datorie, iar în cer aceasta va fi cea mai mare fericire a noastră Deci primul scop al Sf Liturghii este acela de a da slavă lui Dumnezeu, Tatăl ceresc; a-l lăuda şi preamări prin şi cu Cristos, împreună cu toţi îngerii şi sfinţii Să oferim aşadar lui Dumnezeu adoraţia Domnului Cristos, laudele sale, iubirea sa, pentru a împlini ceea ce ne lipseşte, pentru a-l adora în spirit şi adevăr după cum merită 2 A aduce mulţumire lui Dumnezeu Aceasta este cea de-a doua intenţie a Sf Liturghii A-i mulţumii lui Dumnezeu, înseamnă a recunoaşte bunătatea sa şi toate binefacerile, pe care le primim fără încetare de la izvorul inepuizabil al tuturor darurilor A-i mulţumii lui Dumnezeu, înseamnă a-i mărturisi că tot ceea ce avem vine de la El într-adevăr, Sf Liturghie este „o acţiune de mulţumire” şi de aceea Biserica ne invită, iar preotul ne cheamă la prefaţă cu cuvintele: „Să mulţumim Domnului Dumnezeului nostru” 3 Ispăşirea păcatelor Aceasta este cea de-a treia intenţie a Sf Liturghii După cum Jertfa Crucii a fost de folos lumii întregi, la fel şi Sf Liturghie este o Jertfă plăcută lui Dumnezeu şi mântuitoare pentru lumea întreagă 4 Obţinerea a ceea ce se cere prin rugăciune Este a patra intenţie a Sf Liturghii Sf Liturghie este o Jertfă prin care sunt aduse rugăciuni pentru cei vii şi pentru cei morţi, prin Cristos Domnul nostru AŞADAR: Celebrarea Sf Liturghii este centrul întregii vieţi creştine Toate celelalte sacramente, toate slujbele bisericeşti, toate muncile apostolatului sunt strâns unite cu celebrarea Sf Liturghii şi sunt orientate spre ea În Sf Liturghie se află tot tezaurul spiritual al Bisericii, adică însuşi Cristos Prin sacrificiul Calvarului, umanitatea vinovată şi-a plătit datoria, iertarea lui Dumnezeu a coborât în lume La Sf Liturghie pe altarele noastre, acelaşi Mijlocitor reînnoieşte acelaşi sacrificiu, care produce aceleaşi efecte ŞI ATUNCI: Bisericile noastre de ce nu sunt pline la ora când se celebrează Sf Liturghie? Şi vai atâţia creştini rămân indiferenţi în faţa unei acţiuni atât de sfinte Sacrificiul de pe altarele noastre va mişca inimile cele mai dure şi cel mai neputincioase Iată de ce noi trebuie să participăm cât mai des posibil la acest sacrificiu şi astfel vom dobândi nenumărate roade sufleteşti Sf Liturghie fiind reprezentarea şi continuarea sacrificiului de pe Calvar, acţiunea cea mai măreaţă a religiei noastre, ar trebui să venim la ea cu sufletul deschis, să participăm la ea cu pietate şi să ne împărtăşim cu fervoare Cum trebuie să iubim Sf Liturghie? Ea ne face să trăim în mod sacramental mare dramă a Calvarului, care a schimbat faţa lumii; ea ce face prezentă Patima şi Învierea Omului-Dumnezeu, Cristos, care ne-a răscumpărat şi ne face părtaşi de meritele sale … suntem adunaţi aici de cuvintele lui Dumnezeu, tocmai pentru a lua parte la reprezentarea sacramentelor unicului sacrificiu de pe Calvar Participarea la Jertfa lui Cristos, propune deschidere, propune dăruire, propune iubire Să ne deschidem inimile pentru ca acţiunea harului să ne pregătească pentru a participa cum se cuvine al această minunată operă a iubirii lui Dumnezeu: Jertfa Sfintei Liturghi SACRAMENTELE 17 EUHARISTIA 9 Sf Liturghie (participarea la Sf Liturghie duminica şi în zilele de sărbătoare) EX Paul Claudel povesteşte: „Într-o biserică din Paris, în timpul unei Sf Liturghii, parohul după ce a cântat Credo, înainte de a spune „Domnul să fie cu voi”, se adresă celor de faţă: femei, copii şi chiar şi către unii bărbaţi De bine de rău, cu toţii s-au adunat că să participe la Sf Liturghie împreună cu sfinţia sa şi cu toţii formează o mică turmă Unul s-ar părea că citeşte ceva dintr-o carte, altul se arată a fi foarte ocupat cu pălăria sa, făcând tot felul de exhibiţii cu dânsa… Nimeni nu poate spune că nu ar manifesta un oarecare interes, cu toate că la drept vorbind cu toţii par a fi foarte plictisiţi Pur şi simplu fiecare îşi dă seama că se află aici, în aşteptare ca Sf Liturghie să se sfârşească şi cu toţii privesc vag la preot, care numai el ştie ce meştereşte pe altar „Domnul să fie cu voi fraţilor”, „Fraţilor sunteţi voi una cu mine?”, „Nu numai patena, nu numai potirul cu vin, ci şi tu micul meu popor trebuie să fii acela, pe care eu trebuie să-l înalţ în mâinile mele, cu aceste mâini, care în ciuda nevredniciei mele s-a spus că sunt sfinte şi venerabile Iată, că se umblă cu colecta: tu nu ai să-i dai nimic lui Dumnezeu decât acea monedă mizerabilă? Acea monedă fără nume; oare tu nu ai nimic mai bun la tine decât portofelul pe care-l deschizi? Nimic?…Chiar nimic? Oare să nu fie nimeni printre noi care suferă? Fraţilor şi surorilor, într-adevăr, când mă uit la voi întotdeauna îmi vine în minte această întrebare: Oare ne există nimeni dintre voi care să nu-şi aibă suferinţele lui personale? Sunteţi cu toţii fără dureri, fără păcate? Să nu existe nici o mamă care să-şi fi pierdut fiul? Să nu existe nimeni care să se simtă deprimat, chiar şi fără a avea vreo vină Nu există nici o fată, pe care s-o fi părăsit logodnicul Nu există oare nici un bolnav, pe care medicii l-au ruinat şi care-şi dă perfect de bine seama că pentru el nu mai există nici o şansă? Pentru ce să-l nedreptăţiţi atunci pe Dumnezeul vostru în ceea ce El are mai scump: lacrimile voastre şi credinţa voastră; sângele vostru împreună cu al său, toate puse în potir, acestea sunt ca vinul şi apa – materia jertfei – aceasta este ceea ce răscumpără lumea împreună cu El; de aceasta are El foame! Altfel de lacrimi decât cele puse în potir, nu folosesc la nimic O, Doamne, câte suferinţe zadarnice!… Aveţi milă de El care nu a avut decât 33 de ani pentru a suferi Uniţi suferinţa voastră cu a sa, dat fiind că nu se poate muri decât o singură dată Nu-L auziţi voi pe Cel care vă şopteşte la ureche: ”Fiule, dă-mi inima ta!…” EX Sfinţii se întrec în a elogia Sf Liturghie, să-l ascultăm de pildă pe Sf Francisc de Salles care o numeşte: „Soarele exerciţiilor de pietate, centrul religiei creştine, inima devoţiunii, sufletul pietăţii, misterul inefabil care cuprinde în el abisul iubirii divine prin care Dumnezeu se uneşte în mod real cu noi, comunicându-ne în mod minunat harurile şi favorurile sale…” Viaţa de creştin cu toate îndatoririle ei nu poate fi trăită aşa cum o vrea Dumnezeu decât de acel creştin care îşi întăreşte zilnic puterile prin Sf Liturghie Dar celebrarea Sf Liturghii este nu numai izvorul veşnic viu al sfinţeniei noastre, dar este în acelaşi timp o lecţie permanentă de sfinţenie şi un stimulent permanent la sfinţenie 